65. Pimestiku pangassaared (klindisaared) on tihelõhelisest lubjakivist hiidpankad Vaivara Sinimägede esises vööndis, mis haaravad Pimestiku klindioru ja Mereküla vahelise u 10 km pikkuse klindiala. Kuut suuremat klindisaart (hiidpangast) hõlmaval alal on paelasund u 5 m paksune ja selle pealispind tasemel 25-30 m ümp. Klindisaared on suuremad jäänukpankad siin kunagi olnud paelavast, mida eraldavad üksteisest sinisavidiapiiride kitsamad (mõnikümmend meetrit) ja laiemad (mõnisada meetrit kuni kilomeeter) vööd.